b'\n_START_ARTICLE_\nIshockey under Vinter-OL 2014 \xe2\x80\x93 Menn \xe2\x80\x93 Kvalifisering\n_START_SECTION_\nInnledende kvalifisering\n_START_PARAGRAPH_\nKroatia (30), Serbia (31), Mexico (32) og Israel (33) skulle spille en innledende kvalifiseringsrunde fra 17. til 19. september 2012 i Zagreb i Kroatia. Hvert lag spilte en kamp mot hver av de andre lagene i gruppen. Kroatia ble vinner av gruppen og avanserte dermed til den innledende OL-kvalifiseringsrunden.\n_START_SECTION_\nInnledende OL-kvalifisering\n_START_PARAGRAPH_\nLandene rankert fra 19-. til 27.-plass samt Kroatia (30) skullel spille en innledende OL-kvalifiseringsturnering fra 8. til 11. november 2012. Gruppe G best\xc3\xa5ende av Ungarn (19), Nederland (24), Litauen (25) og Kroatia (30) skulle spille i Budapest i Ungarn; Gruppe H best\xc3\xa5ende av Ukraina (20), Polen (23), Estland (26) og Spania (29) skulle spille i Kiev i Ukraina; og Storbritannia (21), Japan (22), Romania (27) og S\xc3\xb8r-Korea (28) skulle spille i Nikko i Japan. Opprinnelig fikk Storbritannia anledning til \xc3\xa5 arrangere kvalifiseringsturneringen, men lot i stedet Japan f\xc3\xa5 arrangere turneringen.\n_START_SECTION_\nEndelig OL-kvalifisering\n_START_PARAGRAPH_\nLandene rankert fra 10.- til 18.-plass samt vinnerne av de tre innledende OL-kvalifikasjonsgruppene (Nederland, Ukraina og Storbritannia) skulle fra den 10. til 13. februar 2013 spille en endelig OL-kvalifiseringsrunde hvor vinnerne av de tre gruppene tok de resterende 3 plassene ved OL. Landene rankert fra 10. til 12.-plass hadde hjemmebanefordel.'